《和普守勾辅元郎中见寄均逸亭诗》
宋代·冯山

春风猎猎卷双旌，太守开樽上子城。地僻养成山水趣，民和流入管弦声。

林花远近参差发，野景朝昏次第生。引领英游归未得，东溪遗恨几时平。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。